Kapitan Ahab

:*Huwag ikalito kay Ahab na naging hari ng Israel.*

Si **Ahab**, na nakikilala rin bilang ***Kapitän Ahab*** (Captain Ahab), ay ang talagang maituturing bilang pangunahing tauhan sa kuwentong pinamagatang *Moby-Dick* na isinulat ng Amerikanong manunulat na si Herman Melville. Ang kuwento ng *Moby-Dick* ay tunay na tungkol kay Kapitan Ahab. Siya ay isang matandang  mandaragat na ibinuhos ang panahon ng kaniyang buhay sa pagtatangka na mahuli ang malaking buhakag na ang pangalan ay Moby Dick. Naging isang obsesyon ni Kapitan Ahab ang paghuli kay Moby-Dick. Sa hulihan ng salaysay, nawasak ang barko ni Kapitan Ahab at iisang tao lamang ang nakaligtas.

Si Ahab ay ang malupit na kapitan ng barkong *Pequod* na mayroong hangaring monomanyakal na patayin si Moby-Dick, ang buhakag puminsal sa kaniya habang nasa dalampasigan ng Hapon noong panahon ng isang nakaraang paglalayag na panghuhuli ng buhakag. Bagaman isa siyang Quaker, naghahangad siya ng paghihiganti bilang paglabag sa nakikilalang pasipismo ng kaniyang relihiyon. Ang pangalan ni Ahab ay kapangalan ng isang tauhan sa Bibliya na masamang pinuno na sumasamba sa anito, na nasa Aklat ng mga Hari, at ang kaugnayang ito ang nag-udyok kay Ishmael na magtanong, pagkaraang unang marinig ang pangalan ni Ahab, ng ganito:

Nang punahin ni Ishmael ang lahat ng mga kaugnayan sa ganitong pangalan, binulyawan siya ng isa sa mga kasamahan ni Ahab, na nagbigay ng diin na "Hindi siya ang nagbigay ng pangalan sa kaniyang sarili."

Kaunting kabatiran lamang ibinigay hinggil sa buhay ni Ahab bago pa makatagpo si Moby-Dick, bagaman nalalaman na siya ay naulila habang nasa batang gulang. Habang tinatalakay kay Starbuck ang layunin ng kaniyang paglalakbay, ibinunyag na nagsimula siyang manghuli ng mga buhakag sa edad na 18 at nagpatuloy sa larangang ito sa loob ng 40 mga taon, na nangangahulugang siya ay mayroon nang 58 mga taong gulang at naglagi lamang sa lupa nang mababa pa kaysa sa tatlong mga taon. Nabanggit din na mayroong siyang "asawang bata", na pinakasalan niya sa kahulihang bahagi ng kaniyang buhay, at mayroon silang isang anak na lalaki, subalit hindi binanggit ang kanilang mga pangalan.

Sa huli, inilagay ni Ahab sa panganib ang mga tauhan ng *Pequod* (maliban na lamang kay Ishmael) at tiyak na kamatayan dahil sa kaniyang pagkahumaling kay Moby-Dick. Habang nagaganap ang panghuling pagtugis, ipinukol ni Ahab ang kaniyang panghuling salapang habang isinisigawa ang tanyag na ngayong mga pananalita ng paghihiganti na:

Ang salapang o harpon ay sumabit at nalagak sa laman ni Moby-Dick, at si Ahab na na nasilo ng isang tali na nakakabit sa sarili niyang salapang na ito ay hindi magawang pakawalan ang sarili. Nahila at nakaladkad si Ahab ng nasaktang buhakag, papunta at pasisid sa loob ng malawig na kawalan at kalaliman ng dagat.  Ang katangian ng kamatayan ni Ahab ay mayaman sa sagisag. Namatay siya dahil sa sarili niyang salapang, isa siyang biktima ng sarili niyang baluktot na kahumalingan at kagustuhang makapaghiganti. Sa kalaunan, winasak ng buhakag ang mga bangkang panghuli ng buhakag at ang mga tauhan nito, at pinalubog niya ang barkong *Pequod*.

Ang nakaganyak kay Ahab na tugisin si Moby-Dick ay ginalugad sa sumusunod na talata (isinalinwika mula sa orihinal na nasa wikang Ingles):

## Mga sanggunian
Kategorya:Tauhan (panitikan)